Vandeesweek se tekste handel oor barmhartigheid as die hart van God (Hosea). Dit word in sy kinders weerkaats as wysheid. Die dwaas hou vas aan sy rykdom, die wyse hou egter die oog op Jesus en op die naaste en bedink die dinge wat daarbo is, naamlik ewige rykdom. Dit kan sy vreesloos doen omdat God getrou is (Ps 107).
11 Toe Israel nog 'n kind was, het Ek hom al liefgehad, en Ek het hom, my seun, uit Egipte geroep.
6Daarom sal sy stede deur oorlog verwoes word en sy waarsêers uitgeroei word. Hulle sal deur die oorlog verteer word oor die raad wat hulle gegee het. 7Omdat my volk My verlaat het, sal party van hulle opgehang word en die ander sal die slawejuk moet dra, 'n juk wat nie afgegooi sal word nie!
8Maar hoe kan Ek jou prysgee, Efraim? Hoe kan Ek jou laat vaar, Israel? Hoe kan Ek jou vernietig soos Adma, met jou maak soos met Sebojim? Ek kan dit nie oor my hart kry nie. My liefde brand te sterk. 9Ek sal my gloeiende toorn bedwing, Ek sal nie so ver gaan en Efraim uitwis nie, want Ek is God, nie 'n mens nie. Ek is die Heilige wat by jou is, Ek sal nie met woede ingryp nie.
10Hulle sal die Here volg! Hy sal brul soos 'n leeu en wanneer Hy brul, sal sy kinders vol ontsag uit die weste kom. 11Vol ontsag sal hulle soos voëls uit Egipte vlieg en soos duiwe uit Assirië.
Grafika bekom met Google Advanced Search, geen kopiereg.
Toetrede: Flam 3 of Lied 221
Votum en Seëngroet: (N.a.v. Psalm 107:1-3a)
Lofsang: Flam 396 of VONKK 3 of Psalm 107
Wet en Genadeverkondiging: Kolossense 3
Verootmoediging: Flam 491 of VONKK 249 of Lied 205
Skriflesing: Hosea 11:1-11
Slotsang: Flam 13 of Lied 480
Respons: Enige van die "Amen"-liedere of Vonkk 3 se keervers
Flam 3 Aan U Voete, Heer
Lied 221 "Loof die Heer omdat hy goed is"
Votum:(N.a.v. Psalm 107:1-3a)
So moet die mense sê wat deur die Here bevry is, dié wat Hy uit hulle nood bevry het en uit baie lande voor hom versamel het.
Flam 396 Loof Die Here, (Want Hy is goed) of
VONKK 3 Loof Die Here, Want Hy Is Goed (Psalm 136) of
Flam 491 "Ek Staan Verstom (U Oorweldig My)" of
VONKK 249 Vader, ons buig hier laag of
Teks en musiek: Marcel Zimmer Afrikaanse vertaling: 2005 Faani Engelbrecht
© 1993 Celmar Music (Opgeneem op FLAM, vol 1)
F396. "Loof Die Here, (Want Hy is goed)"
(RUBRIEK: Flam – Geloof en Vertroue) Teks en musiek: Hannes Bosman © Hannes Bosman geadministreer deur Flam Musiek-Uitgewers
VONKK 3 "Loof Die Here, Want Hy Is Goed (Psalm 136)"
Psalm 136 Teks: Driekie Jankowitz 2008 (Pro Deo) Melodie: ROOIDUIN – Jacus Krige 2008 © 2009 VONKK Uitgewers (admin Bybel-Media) RUBRIEK: Kontemporêr – Lofprysing
VONKK 249 "Vader, ons buig hier laag"
Teks: Cecilia van Tonder 2012 © Musiek: TANKWA – Cecilia van Tonder 2012 © Musikale verryking: Cecilia van Tonder 2013 ©
© 2013 VONKK-Uitgewers (admin Bybel-Media) RUBRIEK: Meditatief – Skuldbelydenis en Genadeverkondiging
Vader, ons buig hier laag in belydenis.
U weet dat elke mens voor U skuldig is.
Ons wil ootmoedig vra dat U vergeef.
Ons wil gehoorsaam aan U leef.
Vader, ons buig hier laag voor u voete neer.
In u genade, Heer, neem U nou beheer.
F491. "Ek Staan Verstom (U Oorweldig My)"
(RUBRIEK: FLAM – Geloof en vertroue) Oorspronklik: U overweldigt mij Teks en musiek: André van Zyl en Henk Pool
Afr. Teks: Johan Engelbrecht Kopiereg: © 2013 Small Stone Media BV (Geadministreer deur CopyCare Africa / Henk Pool)
Oor wie U is
en al u werke wek ontsag
U laat my sien
U helder lig skyn in my nag
U oorweldig my met U liefde
U oorweldig my met genade
En U tel my op
Ek soek U, Heer
En U hoor my
U het my van my angs bevry
Ek stel my hoop
Ek leef in U teenwoordigheid
Heer, ons verlange,
Ons is gevange
Deur liefdesmag van u Gees
Heer, ons bely dat
En ons getuig dat
U grote krag in ons heers
(RUBRIEK: Kruisfuur – Geloof en Vertroue) Oorspronklike titel: Til mij op Teks en musiek: Marcel Zimmer
Afrikaanse vertaling: 2005 Faani Engelbrecht © 1999 Celmar Music (Opgeneem op FLAM, vol 1) (Deut 1:31 en Jes 63:9)
Ons hoor in vandag se teks dat God kwaad is, maar dit is woede wat uit liefde gebore is, woede wat mense wil aanmoedig om te leef soos God wil hê. Vertel die pragtige storie deur Barbara M. Joosse, "Mama, do you love me?" Dis die storie van 'n jong kind wat die grense van haar ma se liefde prober toets en vra hoe lank haar ma se liefde is. Sy skets 'n paar "wat as…" scenarios en hoor dat, hoewel haar ma sal kwaad wees, sy steeds vir haar sal lief wees.
Beskikbaar vir $5.74 op Kindle of gebruik hierdie video vanaf 0:35
Die profeet Hosea voer in sy profesie die "regsaak" van die Here aan veral teen die afvalligheid van die volk in navolging van die geestelike en politieke leiers. Tóg verkondig hy ook die deernisvolle liefde van die Here wat herstel belowe as hulle hulle tot Hom sou bekeer, self al moet hy hulle straf vir hulle ontrouheid.
Ons teks is deel van hoofstukke 4-11 wat hoofsaaklik onheilsprofesieë bevat waarin die "regsaak" (4:1) wat die Here teen die volk het oor hulle ontrouheid aangevoer word. Hy kla hulle vir hulle afvalligheid aan en kondig daarmee ook sy strawwe vir hulle sonde aan. Tóg gee Hy ook 'n belofte van herstel gebaseer op sy deernisvolle liefde vir hulle (11:1-11).
Dis interessant dat die verhouding van God en Israel in ons teks nie as 'n huweliksverhouding geteken word nie, maar as dié tussen 'n pa en sy seun. Daarmee word die moontlike seksuele konnotasies van die vrugbaarheidsgodsdienste vermy waarmee die huweliksmetafoor wat vroeër in die boek gebruik is, geasossieer kon word, sodat die kontras met die Baälgodsdiens helder hier getrek kan word.
In die Nuwe Testament word dié vers met die kort verblyf van Jesus saam met sy ouers in Egipte verbind, toe die Here hulle opdrag gegee het om die toorn van Herodes te vermy deur 'n tyd daar te gaan bly voordat hulle in Nasaret hulle gaan vestig het (Matt. 2:15). Jesus word daarmee eintlik in kontras met die volk in die 8ste eeu geteken, want anders as hulle, het Jesus gedy in die verhouding met God en aan Hom gehoorsaam gebly tot die einde toe.
God se frustrasie
"My hart ontroer, my deernis brand"
En ons weet dat dít wel gebeur het. Aanvanklik het Assirië mense van ander nasies gebring om hulle in die plek van die Israeliete te vestig in Samaria en die res van die noordryk (2 Kon. 17). Toe dinge nie goed gaan nie: "omdat hulle nie presies weet watter verering hulle aan die God van die land verskuldig is nie," het die koning 'n aantal weggevoerde priesters laat terugkom om die mense te leer. (Lees meer hieroor in hierdie bydrae: 2 Konings 16-17 – Hulle het agter afgode aangeloop wat niks is nie en so het hulle self niks geword.)